I senatet holdt Republikanerene majoriteten i en kort periode, før tre nye senatorer fra Demokratene (Jon Ossoff og Raphael Warnock fra Georgia og Alex Padilla fra California) avla eden 20. januar 2021. Dette resulterte i at 50 av setene i senatet tilhørte Republikanerne, 48 tilhørte Demokratene, og to seter tilhørte uavhengige senatorer som deltar i Demokratenes caucus. I praksis førte dette til at Senatet var delt 50/50, noe som ikke har skjedd siden den 107. amerikanske kongress i 2001. Dette var kun den fjerde gangen dette hadde vært tilfellet, først i den 47. amerikanske kongress (1881–1883).